《尹子潜送蕨》
宋代·韩淲

老来为腹不为目，薄饭盘蔬亦云足。成年准拟薇蕨甜，那计人间有粱肉。

二月三月春已深，灵山土肥皆去寻。长茎短刺挂萝檐，出市不直三数金。

随流扬波净挼洗，芼以姜盐付铛耳。生柴带叶旋抽添，糟莩旷沈时染指。

晨光破甑炊浮浮，稻香菜软吾何忧。人可以食鲜知味，请听以气专致柔。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。